Neuvoston direktiivi 78/1015/ETY, annettu 23 päivänä marraskuuta 1978, moottoripyörien sallittua melutasoa ja pakojärjestelmää koskevan jäsenvaltioiden lainsäädännön lähentämisestä



Virallinen lehti nro L 349 , 13/12/1978 s. 0021 - 0030

Suomenk. erityispainos Alue 15 Nide 2 s. 0120

Kreikank. erityispainos: Luku 15 Nide 1 s. 0189

Ruotsink. erityispainos Alue 15 Nide 2 s. 0120

Espanjank. erityispainos: Luku 13 Nide 9 s. 0124

Portugalink. erityispainos: Luku 13 Nide 9 s. 0124



NEUVOSTON DIREKTIIVI, annettu 23 päivänä marraskuuta 1978, moottoripyörien sallittua melutasoa ja pakojärjestelmää koskevan jäsenvaltioiden lainsäädännön lähentämisestä (78/1015/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että tekniset vaatimukset, jotka moottoripyörien on kansallisen lainsäädännön mukaan täytettävä, liittyvät muun muassa sallittuun melutasoon ja pakojärjestelmään, nämä vaatimukset eroavat jäsenvaltioittain; sen vuoksi on tarpeen, että jäsenvaltiot antavat samat vaatimukset joko voimassa olevien vaatimusten lisäksi tai niiden sijasta, moottoripyörien lisääntyvä lukumäärä ja käyttö pahentaa melusta aiheutuvaa haittaa; sen vuoksi moottoripyörien melupäästöjä olisi rajoitettava edustavan testausmenetelmän avulla, moottoripyöriä koskevan kansallisen lainsäädännön lähentäminen edellyttää, että jäsenvaltioiden yhteisten vaatimusten mukaisesti suorittamat tarkastukset tunnustetaan vastavuoroisesti, ja melutason raja-arvojen vahvistaminen moottoripyörille on askel kohti ympäristön parantamista; meluttomampien moottoripyörien teknistä kehittämistä olisi edistettävä; erityisesti tehokkaimpien moottoripyörien osalta nykyisiä raja-arvoja pitäisi pyrkiä alentamaan noin 80 desibeliin (A) vuoteen 1985 mennessä; myös muiden moottoripyöräluokkien osalta on jatkuvasti pyrittävä vähentämään melua; vahvistetuissa tasoissa olisi otettava huomioon, mikä on teknisesti kyseisellä hetkellä mahdollista, ja lisäksi nämä tasot olisi vahvistettava hyvissä ajoin, jotta valmistajille jää riittävästi aikaa kehittää tuotteitaan, ON ANTANUT TÄMÄN DIREKTIIVIN: 1 artikla Tässä direktiivissä 'moottoripyörällä' tarkoitetaan moottorilla varustettua kaksipyöräistä ajoneuvoa, sivuvaunulla tai ilman, joka on tarkoitettu tieliikenteeseen ja jonka suurin rakenteellinen nopeus on yli 50 km/h. 2 artikla Tässä direktiivissä 'kansallisella tyyppihyväksynnällä' tarkoitetaan hallintomenettelyä, joka tunnetaan nimellä: - Belgian lainsäädännössä "agréation par type" ja "aanneming", - Tanskan lainsäädännössä "standardtypegodkendelse", - Saksan lainsäädännössä "allgemeine Betriebserlaubnis", - Ranskan lainsäädännössä "réception par type", - Irlannin lainsäädännössä "type-approval", - Italian lainsäädännössä "omologazione" tai "approvazione del tipo", - Luxemburgin lainsäädännössä "agréation", - Hollannin lainsäädännössä "typegoedkeuring", - Yhdistyneen kuningaskunnan lainsäädännössä "typeapproval". 3 artikla 1. Valmistajan tai tämän edustajan pyynnöstä jokaisen jäsenvaltion on tehtävä liitteessä I vahvistetut testit sen tarkastamiseksi, että moottoripyörätyyppi on yhdenmukaisten vaatimusten mukainen. Moottoripyörätyyppiä koskeva hakemus voidaan toimittaa ainoastaan yhdelle jäsenvaltiolle. Kun testit on suoritettu, jäsenvaltion on annettava melutasomittaustodistus, jäljempänä 'todistus', liitteen II mallin mukaisesti ja määrittelemällä erityisesti, onko moottoripyörätyyppi yhdenmukaisten vaatimusten mukainen. 2. Moottoripyörätyypin yhdenmukaisten vaatimusten mukaisuudesta todistuksen antaneen jäsenvaltion on toteutettava tarvittavat toimenpiteet sen tarkastamiseksi, että tuotantomallit ovat todistuksessa tarkoitetun tyypin mukaisia, sikäli kuin se on tarpeen ja tarvittaessa yhteistyössä muiden jäsenvaltioiden toimivaltaisten viranomaisten kanssa. Tällainen tarkastus suoritetaan ainoastaan pistokokein. 4 artikla Jäsenvaltion toimivaltaisten viranomaisten on lähetettävä kuukauden kuluessa muiden jäsenvaltioiden toimivaltaisille viranomaisille jäljennös jokaisesta tämän direktiivin mukaisesti testatun moottoripyörätyypin todistuksesta. Myös hakijalle on annettava jäljennös todistuksesta. Muiden jäsenvaltioiden on katsottava asiakirja todisteeksi siitä, että tässä direktiivissä säädetyt testit on suoritettu, sekä pitäydyttävä toistamasta testejä. 5 artikla 1. Niissä jäsenvaltioissa, joissa moottoripyöriä tai tiettyjen luokkien moottoripyöriä koskee kansallinen tyyppihyväksyntä, tämän hyväksynnän on perustuttava yhdenmukaisiin teknisiin vaatimuksiin vastaavien kansallisten vaatimusten sijasta, jos valmistaja tai tämän edustaja niin pyytää. 2. Jäsenvaltio, jossa moottoripyöriä tai tiettyjen luokkien moottoripyöriä ei koske kansallinen tyyppihyväksyntä, saa kieltää moottoripyörän rekisteröinnin tai kieltää sellaisten moottoripyörien myynnin, liikkeelle laskemisen tai käytön, jos moottoripyörä on yhdenmukaisten teknisten vaatimusten mukainen kansallisten vastaavien vaatimusten sijasta. 6 artikla 1. Jäsenvaltion, joka on antanut moottoripyörätyypin yhdenmukaisuuden varmentavan todistuksen yhdenmu kaistetuista vaatimuksista, on toteutettava tarvittavat toimenpiteet sen varmistamiseksi, että se saa tiedon liitteessä I olevassa 1.1 kohdassa tarkoitetusta osaa tai ominaisuutta koskevasta muutoksesta. 2. Jos kyseinen valtio katsoo, että muutos ei edellytä korjauksia tietoihin, jotka otettiin huomioon todistusta laadittaessa, tämän valtion toimivaltaisten viranomaisten on ilmoitettava asiasta valmistajalle tai tämän edustajalle. 3. Jos kuitenkin kyseinen valtio katsoo, että tällainen muutos edellyttää uusia tarkastuksia tai testejä ja sen mukaisesti on tarpeen muuttaa todistusta tai antaa uusi todistus, valtion toimivaltaisten viranomaisten on ilmoitettava siitä valmistajalle tai tämän edustajalle ja kuukauden kuluessa siitä päivästä, jona uudet asiakirjat annettiin, lähetettävä nämä asiakirjat ja viimeisen vanhan todistuksen mukaan valmistetun moottoripyörän valmistusnumero, ja jos tarkoituksenmukaista, ensimmäisen muutetun tai uuden todistuksen mukaan valmistetun moottoripyörän valmistusnumero muiden jäsenvaltioiden toimivaltaisille viranomaisille. 7 artikla 1. Jäsenvaltioiden on saatettava tämän direktiivin noudattamisen edellyttämät säännökset voimaan ennen 1 päivää lokakuuta 1980 ja niiden on ilmoitettava tästä komissiolle viipymättä. Kuitenkin 30 kuukauden aikana tämän direktiivin tiedoksi antamisesta jäsenvaltiot eivät saa evätä moottoripyörältä kansallista tyyppihyväksyntää tai kieltää moottoripyörätyypin rekisteröintiä, myyntiä, liikkeelle laskemista tai käyttöä, jos moottoripyörätyypin melutaso on tämän direktiivin tiedoksi antamisen ajankohtana ollut voimassa olevien kansallisten säännösten mukainen. 2. Jäsenvaltioiden on huolehdittava, että tässä direktiivissä tarkoitetuista kysymyksistä annetut keskeiset kansalliset säännökset toimitetaan kirjallisina komissiolle. 8 artikla Neuvoston on komission ehdotuksesta ennen 31 päivää joulukuuta 1984 päätettävä tämän direktiivin liitteessä I määrättyjen suurimpien sallittujen melutasojen alentamisesta. 9 artikla Tarvittavat muutokset liitteiden vaatimusten mukauttamiseksi tekniikan kehitykseen annetaan moottoriajoneuvo jen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(4), sellainen kuin se on viimeksi muutettuna direktiivillä 78/547/ETY(5), 13 artiklassa säädettyä menettelyä noudattaen. Suurimpia sallittuja melutasoja ei kuitenkaan saa nostaa. Liitteessä I olevan 2.1.1 kohdan osalta tätä menettelyä sovelletaan kuitenkin vasta 1 päivästä heinäkuuta 1984 alkaen. 10 artikla Tämä direktiivi on osoitettu kaikille jäsenvaltioille. Tehty Brysselissä 23 päivänä marraskuuta 1978. Neuvoston puolesta Puheenjohtaja J. ERTL (1) EYVL N:o C 40, 20.2.1975, s. 18 (2) EYVL N:o C 125, 8.6.1976, s. 48 (3) EYVL N:o C 204, 30.8.1976, s. 25 (4) EYVL N:o L 42, 23.2.1970, s. 1 (5) EYVL N:o L 168, 26.6.1978, s. 39 LIITE I MÄÄRITELMÄT, SALLITUT MELUTASOT, PAKOJÄRJESTELMÄ 1 MÄÄRITELMÄT 1.1 Moottoripyörätyyppi melutason ja pakojärjestelmän osalta 'Moottoripyörätyypillä melutason ja pakojärjestelmän osalta' tarkoitetaan moottoripyöriä, jotka eivät eroa olennaisesti seuraavilta ominaisuuksiltaan: 1.1.1 moottorityyppi (kaksi- tai nelitahtinen, mäntä- tai kiertomäntämoottori, sylinterien lukumäärä ja tilavuus, kaasuttimien lukumäärä ja tyyppi tai ruiskutusjärjestelmä, venttiilien järjestely, suurin teho ja sitä vastaava kierrosnopeus); tämän direktiivin soveltamiseksi on kiertomäntämoottorin kuutiotilavuudeksi otettava kammion tilavuus kaksinkertaisena, 1.1.2 vaihteisto, erityisesti vaihteiden lukumäärä, 1.1.3 pakojärjestelmän lukumäärä, tyyppi ja järjestely. 1.2 Pakojärjestelmä 'Pakojärjestelmällä' tarkoitetaan osista koostuvaa kokonaisuutta, joka on välttämätön rajoittamaan moottoripyörän moottorin ja sen pakokaasujen aiheuttamaa melua. 1.3 Eri pakojärjestelmätyypit 'Eri pakojärjestelmätyypeillä' tarkoitetaan järjestelmiä, jotka olennaisesti eroavat seuraavien ominaisuuksien osalta: 1.3.1 järjestelmät, joiden osat ovat eri valmistajalta tai eri tavaramerkkiä, 1.3.2 järjestelmät, joiden osien materiaaliominaisuudet ovat erilaiset tai joiden osat ovat eri muotoisia tai kokoisia, 1.3.3 järjestelmät, joiden toimintaperiaatteet eroavat ainakin yhden osan osalta, 1.3.4 järjestelmät, joiden osat on yhdistetty erilaisiin kokonaisuuksiin. 1.4 Pako- tai imuäänenvaimenninjärjestelmän osa 'Pako- tai imuäänenvaimenninjärjestelmän osalla' tarkoitetaan erillisiä osia, jotka yhdessä muodostavat pakojärjestelmän (kuten pakoputket, äänenvaimentimet) tai imujärjestelmän (ilmansuodatin). Jos moottori on varustettu ilmansuodattimella tai imuilman vaimentimella, joka (jotka) on (ovat) välttämätön, jotta moottori alittaa suurimman melutasoarvon rajan, suodattimen ja/tai vaimentimen käsittely on yhtä tärkeää kuin pakojärjestelmänkin. 2 SALLITUT MELUTASOT 2.1 Liikkeessä olevan moottoripyörän melu 2.1.1 Raja-arvot Moottoripyörän melutaso, kun se mitataan 2.1.2-2.1.5 kohdassa määrätyissä olosuhteissa, ei saa ylittää seuraavia raja-arvoja: >TAULUKON PAIKKA> 2.1.2 Mittauslaitteet 2.1.2.1 Akustiset mittaukset Melutason mittaukseen käytetyn laitteen on oltava tarkkuusäänitasomittarityyppi, joka esitetään kansainvälisen sähköteknisen toimikunnan (IEC) julkaisussa 179 2. painoksessa "Tarkkuusäänitasomittarit". Mittaukset on suoritettava käyttämällä kyseisessä julkaisussa tarkemmin esitettyjä nopeaa "fast"-aikavakiota ja "A"-painotusta. Jokaisen mittaussarjan alussa ja lopussa äänitasomittari on kalibroitava valmistajan ohjeiden mukaan sopivasta äänilähteestä (esimerkiksi mäntä-äänilähde). 2.1.2.2 Nopeuden mittaukset Moottorin kierrosnopeus ja moottoripyörän nopeus testialueella on määritettävä ± 3 %:n tarkkuudella. 2.1.3 Mittausolosuhteet 2.1.3.1 Moottoripyörän kunto Mittausten aikana moottoripyörän on oltava ajokunnossa (mukaan lukien jäähdytysneste, öljyt, polttoaine, työkalut, varapyörä ja kuljettaja). Ennen mittauksia moottoripyörän moottorin lämpötila on saatettava tavanomaiseen käyttölämpötilaan. Jos moottoripyörässä on tuulettimia automaattisella käynnistysmekanismilla, niiden järjestelmiin ei saa puuttua melumittausten aikana. Moottoripyörille, joissa on enemmän kuin yksi vetävä pyörä, ainoastaan tavanomaiseen tieliikenteeseen tarkoitettua vetotapaa saa käyttää. Kun moottoripyörä on varustettu sivuvaunulla, se on poistettava testejä varten. 2.1.3.2 Testauspaikka Testauspaikan on muodostuttava varsinaisesta kiihdytysalueesta, jota ympäröi riittävän tasainen testialue. Kiihdytysalueen on oltava tasainen; sen pinnan on oltava kuiva sekä sellainen, että vierintämelu jää alhaiseksi. Testipaikalla vapaan äänikentän vaihtelu äänilähteen ja kiihdytysalueen keskustan välillä ei saa ylittää ± 1 dB. Näiden olosuhteiden on toteuduttava, jos alueella ole ääntä heijastavia suuria esineitä, kuten aitoja, kiviä, siltoja tai rakennuksia, 50 m:n säteellä kiihdytysalueen keskustasta. Paikan pinnan on oltava kovaa materiaalia, kuten betonia, asfalttia tai muuta akustisesti samanlaista materiaalia, vähintään 10 m:n säteellä kiihdytysalueen keskustasta, eikä siinä saa olla jauhelunta, pitkää ruohoa, irrallista maata tai pölyä. Mikrofonia ei saa häiritä äänikenttään vaikuttavalla tavalla, eikä yksikään henkilö saa seistä mikrofonin ja äänilähteen välissä. Mittausten suorittajan on asetuttava siten, ettei hän itse vaikuta mittauslaitteiden lukemiin. 2.1.3.3 Muuta Mittauksia ei saa suorittaa epäsuotuisissa sääolosuhteissa eikä erityisesti puuskaisessa tuulessa. Mittauksia varten A-painotteisen melutason muiden äänilähteiden kuin testattavan moottoripyörän tai tuulen vaikutuksen on oltava ainakin 10 dB (A) pienempi kuin moottoripyörän aiheuttaman äänitason. Mikrofonissa voidaan käyttää sopivaa tuulensuojaa, jos on otettu huomioon suojan vaikutus mikrofonin herkkyyteen ja suuntausominaisuuksiin. 2.1.4 Mittausmenetelmä 2.1.4.1 Mittausten laatu ja lukumäärä Suurin melutason, ilmaistuna A-painotettuina desibeleinä (dB) on mitattava, kun moottoripyörä ajetaan linjojen AA' ja BB' välillä (kuva 1). Mittausta ei voida hyväksyä, jos huippuarvon ja yleisen melutason välillä tallennetaan epätavallisen suuri poikkeavuus. Vähintään kaksi mittausta on tehtävä molemmilta puolilta moottoripyörää. 2.1.4.2 Mikrofonin sijoittaminen Mikrofoni on sijoitettava 7,5 m:n etäisyydelle radan vertailulinjasta CC' (kuva 1), 1,2 m radan pinnan yläpuolelle. 2.1.4.3 Käyttöolosuhteet Moottoripyörän on lähestyttävä linjaa AA' tasaisella alkunopeudella 2.1.4.3.1 ja 2.1.4.3.2 kohdan mukaisesti. Kun moottoripyörän etuosa saavuttaa linjan AA', kaasuttimen kurkku on avattava täyskaasulle niin nopeasti kuin se käytännössä on mahdollista. Tämä asento on pidettävä kunnes moottoripyörän takaosa saavuttaa linjan BB'; sitten kaasutin on palautettava niin nopeasti kuin mahdollista joutokäyntiasentoon. Kaikissa mittauksissa moottoripyörä on ajettava suoraan kiihdytysalueen yli siten, että moottoripyörän pituussuuntainen keskitaso on niin lähellä linjaa CC' kuin mahdollista. 2.1.4.3.1 Vaihteiston käyttö, jos sellainen on Jos moottoripyörässä on muu kuin automaattinen, enintään nelivälityksinen vaihteisto, on toinen vaihde oltava kytkettynä. Jos moottoripyörässä on muu kuin automaattinen, yli nelivälityksinen vaihteisto: - kuutiotilavuudeltaan alle 350 cm3 moottoripyörissä on kolmas vaihde oltava kytkettynä; - kuutiotilavuudeltaan yli 350 cm3 moottoripyörissä on toinen vaihde oltava kytkettynä. Jos moottoripyörässä on valitsimella varustettu automaattivaihteisto, valitsimen on oltava asennossa, joka on välittömästi moottoripyörän huippunopeutta vastaavan asennon alapuolella. 2.1.4.3.2 Lähestymisnopeus Moottoripyörän on lähestyttävä linjaa AA' tasaisella nopeudella - 50 km/h, jos moottorin kierrosnopeus on 50-75 % liitteessä II olevassa 2.4 kohdassa tarkoitetusta nopeudesta, tai - vähemmän kuin 50 km/h, jos moottorin kierrosnopeus vastaa 75 % liitteessä II olevassa 2.4 kohdassa tarkoitetusta nopeudesta, tai - enemmän kuin 50 km/h, jos moottorin kierrosnopeus vastaa 50 % liitteessä II olevassa 2.4 kohdassa tarkoitetusta nopeudesta. 2.1.5 Tulokset (testausseloste) 2.1.5.1 Liitteessä II tarkoitetun todistuksen antamista varten laaditussa testausselosteessa on ilmoitettava olosuhteet ja niiden vaikutukset mittaustuloksiin. 2.1.5.2 Lukemat, jotka pyöristetään lähimpään desibeliin, on otettava mittauslaitteelta. Ainoastaan niitä mittauksia, joissa kahden perättäisen, moottoripyörän samalta puolelta tehdyn testin vaihtelu on pienempi tai yhtä suuri kuin 2 dB (A), voidaan käyttää liitteessä II tarkoitetun todistuksen antamiseen. 2.1.5.3 Mittausten epätarkkuudet otetaan huomioon siten, että jokainen mittaustulos saadaan vähentämällä mittarin lukemasta 1 dB (A). 2.1.5.4 Jos kaikki neljä mittaustulosta ovat pienempiä tai yhtä suuria kuin suurin sallittu taso kyseisessä luokassa, johon testattava moottoripyörä kuuluu, 2.1.1 kohdassa tarkoitettu raja-arvo katsotaan toteutuneeksi. Jos yksi neljästä tuloksesta on enintään 1 desibeliä dB (A) suurempi kuin sallittu taso, on tehtävä toinen neljän mittauksen sarja. Tässä tapauksessa 2.1.1 kohdassa vahvistettu rajaarvo katsotaan toteutuneeksi ainoastaan, jos neljä tulosta ovat pienempiä tai yhtä suuria kuin suurin sallittu taso. Kaikissa muissa tapauksissa 2.1.1 kohdassa vahvistettua raja-arvoa ei katsota toteutuneeksi. 2.2 Paikallaan olevan moottoripyörän melu 2.2.1 Äänenpainetaso moottoripyörän välittömässä läheisyydessä Jotta helpotetaan käytössä olevien moottoripyörien myöhempiä melun tarkastuksia, äänenpainetaso on mitattava pakojärjestelmän (äänenvaimentimen) välittömässä läheisyydessä seuraavien vaatimusten mukaisesti, mittaustulokset on kirjattava liitteessä II tarkoitetun todistuksen antamista varten laadittuun testausselosteeseen. 2.2.2 Mittauslaitteet On käytettävä 2.1.2.1 kohdan mukaista tarkkuusäänitasomittaria. 2.2.3 Mittausolosuhteet 2.2.3.1 Moottoripyörän kunto Ennen mittauksia moottoripyörän moottorin lämpötila on saatettava tavanomaiseen käyttölämpötilaan. Jos moottoripyörässä on tuulettimia automaattisella käynnistysmekanismilla, niihin järjestelmiin ei saa puuttua melumittausten aikana. Mittausten aikana vaihteen on oltava vapaalla. Jos on mahdotonta kytkeä vaihdetta pois päältä, moottoripyörän vetävälle pyörälle on sallittava vapaa pyöriminen esimerkiksi asettamalla ajoneuvo telineeseen. 2.2.3.2 Testipaikka (kuva 2) Aluetta, jossa ei ole merkittäviä akustisia häiriötekijöitä, voidaan käyttää testipaikkana. Erityisesti tähän tarkoitukseen soveltuvat tasaiset pinnat, jotka ovat betonia, asfalttia tai muuta kovaa materiaalia ja jotka ovat hyvin heijastavia; pintoja, joissa on tamppaantunutta maata, ei saa käyttää. Testipaikan on oltava suorakulmion muotoinen, jonka sivut ovat vähintään 3 m:n päässä moottoripyörän ulkoreunoista (ohjaustankoa lukuun ottamatta). Merkittäviä esteitä, kuten muita henkilöitä kuin kuljettaja ja tarkkailija, ei saa olla suorakulmion alueella. Moottoripyörä on asetettava suorakulmion sisään siten, että mittauksessa käytetty mikrofoni on vähintään 1 m:n päässä reunakivistä. 2.2.3.3 Muuta Taustamelun ja tuulen aiheuttamien mittauslaitteiden lukemien on oltava vähintään 10 dB (A) pienempiä kuin mitattavat melutasot. Mikrofonissa saa käyttää sopivaa tuulensuojaa, jos suojan vaikutus mikrofonin herkkyyteen on otettu huomioon. 2.2.4 Mittausmenetelmä 2.2.4.1 Mittausten laatu ja lukumäärä Suurin melutaso, ilmaistuna A-painotettuina desibeleinä dB (A), on mitattava kohdassa 2.2.4.3 vahvistetun käyttöajan kuluessa. Vähintään kolme mittausta on tehtävä jokaisessa mittauspisteessä. 2.2.4.2 Mikrofonin sijoittaminen (kuva 2) Mikrofoni on sijoitettava samalle korkeudelle pakoaukon kanssa tai 0,2 m radan pinnan yläpuolelle, sen mukaan, kumpi on korkeammalla. Mikrofonin äänikalvon on oltava suoraan kohti pakoaukkoa ja sijaittava 0,5 m:n etäisyydellä siitä. Mikrofonin suurimman herkkyyden akselin on oltava yhdensuuntainen radan pinnan kanssa ja 45 ± 10°:n kulmassa pakokaasupäästöjen poistosuuntaiseen pystysuoraan tasoon. Mikrofoni on sijoitettava tämän pystysuoran tason suhteen sille puolelle, joka antaa suurimman mahdollisen etäisyyden mikrofonin ja moottoripyörän ääriviivojen välillä (ohjaustankoa lukuun ottamatta). Jos pakojärjestelmässä on enemmän kuin yksi aukko, jonka keskiöiden välinen etäisyys on pienempi tai yhtä suuri kuin 0,3 m, mikrofoni on asetettava sitä aukkoa kohti, joka on lähempänä moottoripyörää (ohjaustankoa lukuun ottamatta), tai sitä aukkoa kohti, joka on korkeammalla radan pinnasta. Jos pakoaukkojen keskiöiden välinen etäisyys on suurempi kuin 0,3 m, molemmille on tehtävä erilliset mittaukset, korkein luku tallennetaan otetuksi testiarvoksi. 2.2.4.3 Käyttöolosuhteet Moottorin kierrosnopeus on pidettävä vakiona yhdessä seuraavissa arvoista: - S/2, jos S ylittää 5 000 r.p.m., - 3S/4, jos S ei ylitä 5 000 r.p.m., missä S on liitteessä II olevassa 2.4 kohdassa tarkoitettu nopeus. Kun moottorin vakiokierrosnopeus on saavutettu, kaasu on palautettava nopeasti joutokäyntiasentoon. Melutaso on mitattava käyttöaikana, joka koostuu lyhyestä moottorin vakiokierrosnopeuden ylläpidosta, ja koko hidastumisjakson aikana, osoittimen suurin poikkeama otetaan testiarvoksi. 2.2.5 Tulokset (testausseloste) 2.2.5.1 Liitteessä II tarkoitetun todistuksen antamista varten laaditussa testausselosteessa on ilmoitettava kaikki asiaa koskevat tiedot ja erityisesti ne tiedot, joita käytettiin paikallaan olevan moottoripyörän melun mittaamisessa. 2.2.5.2 Lukemat, pyöristettynä lähimpään desibeliin, on otettava mittauslaitteesta. Ainoastaan niitä mittauksia, joiden vaihtelut eivät ylitä 2 dB (A) kolmessa peräkkäisessä testissä, voidaan käyttää. 2.2.5.3 Korkein kolmesta mittauksesta muodostaa testituloksen. 3 PAKOJÄRJESTELMÄ (ÄÄNENVAIMENNIN) 3.1 Jos moottoripyörä on varustettu laitteella, joka on suunniteltu vähentämään pakoääniä (äänenvaimennin), on sovellettava 3 kohdan vaatimuksia. Jos moottorin imuaukko on varustettu ilmansuodattimella ja/tai imuilman vaimentimella, joka (jotka) on (ovat) tarpeellinen, jotta varmistetaan sallittu melutaso, suodatin tai vaimennin on katsottava osaksi äänenvaimenninta ja 3 kohdan vaatimuksia on sovellettava myös niihin. 3.2 Kaavio pakojärjestelmästä on liitettävä liitteessä II tarkoitettuun todistukseen. 3.3 Äänenvaimentimeen on merkittävä helposti luettavalla ja pysyvästi merkityllä viitteellä sen merkki ja tyyppi. 3.4 Kuitumaisten vaimentavien materiaalien käyttö voidaan sallia äänenvaimentimia rakennettaessa, jos seuraavat edellytykset täyttyvät: 3.4.1 kuitumaisia vaimentavia materiaaleja ei saa käyttää niissä äänenvaimentimen osissa, joiden läpi kaasut kulkeutuvat, 3.4.2 sopivilla laitteilla on varmistettava, että kuitumainen vaimentava materiaali pysyy paikoillaan koko vaimentimen käyttöiän ajan, 3.4.3 kuitumaisen vaimentavan materiaalin on oltava lämpötilankestokyvyltään vähintään 20 % korkeampi kuin sillä äänenvaimentimen alueella, jolla näitä kuitumaisia vaimentavia materiaaleja on, mahdollinen käyttölämpötila. >KAAVION ALKU> >KAAVION LOOPU> LIITE II >KAAVION ALKU> MALLI Viranomaisen mini TODISTUS MOOTTORIPYÖRÄN MELUTASONMITTAUKSESTA (Moottoripyörien sallittua melutasoa ja pakojärjestelmää koskevan jäsenvaltioiden lainsäädännön lähentämisestä 23 päivänä marraskuuta 1978 annetun neuvoston direktiivin 78/1015/ETY mukaisesti) Laadittu perustuen: Tutkimuslaitoksen . . . . . . . . . . . selosteen numero . . . . . . . . . . . . . . . . . . . . . . . . . . . . . . . . . . päiväys . 1. Moottoripyörä: 1.1. Valmistaja: 1.1.1. Edustaja: 1.2. Tyyppi: 1.3. Malli: 1.3.1. Versio: 1.4. Rungon numero: 2. Moottori: 2.1. Valmistaja: 2.2. Tyyppi: 2.3. Malli: 2.4. Suurin teho (ilmoittakaa käytetty standard): . . . . . . . . . . . . . (kW) . . . r.p.m. 2.5. Suurin rakenteellinen nopeus: 3. Vaihteisto: muu kuin automaattivaihteisto/automaattivaihteisto(1) 4. Varustus: 4.1. Pakoäänenvaimennin: Valmistaja tai edustaja: Malli: Tyyppi: Piirustuksen n:o mukaisesti: 4.2. Imuilman vaimennin: Valmistaja tai edustaja: Malli: Tyyppi: Piirustuksen n:o mukaisesti: 4.3. Rengaskoko: 5. Mittaukset: 5.1. Liikkeessä olevan moottoripyörän melutaso: Mittaustulokset vasen dB(A)(2) oikea dB(A)(2) Vaihtoajankohta Ensimmäinen mittaus Toinen mittaus Kolmas mittaus Neljäs mittaus Testin tulos: dB(A)/E(3) 5.2. Paikallaan olevan moottoripyörän melutaso: dB(A) Testimoottorin kierros nopeus r.p.m. Testausolosuhteet(1) Ensimmäinen mittaus Toinen mittaus Kolmas mittaus Testin tulos: dB(A)/E(3) n = S 2 n = 3 S 4 6. Moottoripyörätyyppi on/ei ole(1) neuvoston direktiivin 78/1015/ETY vaatimusten mukainen. 7. Paikka: 8. Päiväys: 9. Allekirjoitus: (1) Tarpeeton viivataan yli. (2) Ilmoitetut arvot ovat mittausarvoja vähennettynä 1 dB(A). (3) "E" ilmoittaa, että mittaukset on suoritettu direktiivin 78/1015/ETY mukaisesti. >KAAVION LOOPU>